פיודור צ'אלוב

פיודור ניקולאייביץ' צ'אלוב (ברוסית: Фёдор Николаевич Чалов; נולד ב-10 באפריל 1998, במוסקבה, רוסיה) הוא כדורגלן המשחק בעמדת החלוץ בקבוצת צסק"א מוסקבה ובנבחרת רוסיה.

קריירה 
צ'אלוב, יליד מוסקבה, הוא בוגר האקדמיה לכדורגל של צסק"א. ב-2015 שיחק בקבוצת הנוער של הקבוצה.

ב-2015, במשחק של קבוצת הנוער נגד ספרטק הבקיע 5 שערים. הוא הופיע במדי הקבוצה הבוגרת לראשונה ב-21 בספטמבר 2016 במשחק החוץ בשלב 16 האחרונות בגביע הרוסי נגד "יניסיי" (1:2) — כשעלה כמחליף בדקה ה-76. ב-6 בנובמבר ערך את הופעת הבכורה שלו בליגת העל במשחק נגד אמקר פרם. ב-18 בנובמבר 2016 הופיע לראשונה בהרכב הפותח במשחק האליפות נגד "ארסנל".

ב-22 נובמבר 2016 שיחק לראשונה בליגת האלופות במשחק נגד "באייר לברקוזן".

ב-12 במאי 2017 במחזור ה-28 במשחק נגד ארסנל טולה הבקיע שני שערים. ב-12 באפריל 2018 במשחק רבע הגמר של הליגה אירופית הבקיע את שער הבכורה שלו באירופה, במשחק השויון נגד "ארסנל" הלונדונית (2:2). ב-6 במאי הבקיע את השלוש שער הראשון שלו בהרכב הקבוצה הבוגרת, בניצחון קבוצתו על ארסנל טולה, מחזור אחד לסיום העונה. את השלושער הראשון שלו הבקיע בניצחון קבוצתו על אורל במחזור הששי של ליגת העל הרוסית בכדורגל בתוצאה 4:0.

ב-1 בפברואר 2022 הושאל לפ.צ. בזל עד לתום העונה.

בנובמבר 2018 זומן לראשונה לסגל הנבחרת הבוגרת ועלה לראשונה במדי הנבחרת הלאומית במשחק מוקדמות יורו 2020 נגד בלגיה במרץ 2019. בנובמבר 2019 שיחק במדי נבחרת רוסיה בכדורגל עד גיל 21 וסייע לה יחד עם מגומד-שאפי סוליימאנוב להעפיל לאליפות אירופה 2021, לאחר שגברו על סרביה בתוצאה 2:0.

משפחתו 
אחיו הבכור דניאל הוא גם כדורגלן, משחק בירוסלבל בשורות "שיניק". הוא למד במוסקבה בבית הספר "מרכז החינוך 1847" כיום בית הספר להנדסה על שם פופוביץ'.

תארים

קבוצתיים 
 צסק"א
 סגנית אלופת רוסיה: 2016/17

אישיים 
הכדורגלן הצעיר הטוב ביותר של רוסיה: 2017 (פרס ארצי "החמישייה הראשונה")
כדורגלן החודש בליגת העל הרוסית בכדורגל: אפריל-מאי, אוקטובר 2018, מאי 2019

סטטיסטיקה 
נכון ל-25 ביוני 2019

קישורים חיצוניים

הערות שוליים

כדורגלנים רוסים
חלוצי כדורגל רוסים
מוסקבה: כדורגלנים
כדורגלני צסק"א מוסקבה
כדורגלני פ.צ. בזל
כדורגלני נבחרת רוסיה
רוסים שנולדו ב-1998